open-index/open-wikipedia-markdown huggingface dataset:
Fugløyrogn naturreservat

**Fugløyrogn naturreservat** er et viktig hekke- og oppvekstområde for sjøfugler. I 2008 ble fuglebestanden på øya registrert. Både fiskemåker, svartbak, tjeld, ærfugl, gråmåker og makrellterner lå på reir i reservatet.

Midt inne i Mølen fuglefredningsområde, mellom spissen på Mølen og Fugløya (Larvik), ligger en lav holme. Det er Fugløyrogn.

## Referanser


## Eksterne lenker
* Fugløyrogn naturreservat  Boken Natur i Vestfold
* Naturbase Faktaark
Rhomborhina taiwana

***Rhomborhina taiwana*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En nokså stor, avlang, ensfarget skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

## Utbredelse
Arten lever på Taiwan.

## Systematisk plassering
Som for flere andre av gullbasse-slektene med navn som slutter på "-*rhina*" er det uklart om navnet bør staves med én (-"*rhina*") eller to (-"*rrhina*") r-er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Rhomborhina]]* Burmeister, 1842
******** ***Rhomborhina taiwana*** Sawada, 1949

## Kilder
* Sawada, H. (1949) Notes on some Formosan Lamellicorn-beetles of the Cetoniinae and Trichiinae. *Transactions of the Kansai entomological Society* 14(2): 70-72.

## Eksterne lenker
*
Geiterøya naturreservat

**Geiterøya naturreservat** ligger i Langesundsbukta, like øst for fylkesgrensen til Telemark,
her er det en uvanlig stor forekomst av barlind.

900 av den eviggrønne tresorten vokser i Geiterøya naturreservat; fra krypende busker til  13 meter høye trær. 
Barlinden er spredt over hele øya, men med en stor samling trær helt i sør.  Berggrunnen i reservatet er kambrosilur.

I naturreservatet er det ellers preg av åpen kalkmark og kalkfuruskog som er sterkt påvirket av 
vind og sjøsprøyt. 
Vegetasjonen er artsrik med mange sjeldne arter, som kurvplanten hjortetrøst.

## Referanser


## Eksterne lenker
* Geiterøya naturreservat  Boken Natur i Vestfold
* Naturbase Faktaark
Hummerbakken naturreservat

**Hummerbakken naturreservat** er et våtmarksområde på Brunlaneskysten, innerst i Hummerbakkfjorden.

Naturreservatet byr på undervannsenger av ålegress, svartorstrandskog og strandsump. Bergselva munner ut i reservatet, og danner et brakkvannsdelta i møtet med sjøvannet. Nedre del av Bergselva er en svært viktig gytestrekning for sjøørret.

I naturreservatet vokser den største kjente forekomst i Øst-Norge av dvergålegress. Planten er sterkt utrydningstruet. I Norge er dvergålegress bare kjent fra Rogaland, Hordaland og Oslofjorden.

## Referanser


## Eksterne lenker
* Hummerbakken naturreservat  Boken Natur i Vestfold
* Naturbase Faktaark
Fredrikshald (valgkrets)

**Fredrikshald** var en egen valgkrets som kjøpstad ved valget til Eidsvoldsforsamlingen og i de påfølgende stortingsvalgene fram til 1918. Valgene fram til 1903 foregikk i to omganger. Et valgting av alle stemmeberettigede valgte et antall valgmenn. Valgmennene valgte representant og vararepresentant i et valgmannsting. Disse var vanligvis selv valgmenn, og hadde ikke anledning til å stemme på seg selv.

I 1815 valgte Fredrikshald og Fredrikstad én representant sammen. Statsråd Carsten Tank ble valgt. Sorenskriver Carl Adolph Dahl var hans vara.

Fra 1844 til 1861 hadde valgkretsen Fredrikshald to representanter.

Fra 1862 hadde Fredrikshald igjen én representant. Fra 1882 ble partitilknytning en faktor ved valgene.

I perioden 1906-1918 ble valgene praktisert som flertallsvalg

Fra 1921 til 1950 utgjorde Fredrikshald, Sarpsborg, Fredrikstad, Moss og Drøbak én valgkrets som valgte fire representanter sammen.

## Referanser
Mohammad Derawi

**Mohammad Derawi** (født i desember 1985) er professor i biometri og smartteknologi ved Institutt for elektroniske systemer ved NTNU i Gjøvik. Han ble, 29 år gammel, omtalt som Norges yngste professor innen elektroteknikk (smartteknologi). Han har spesialisert seg innenfor informasjonssikkerhet, biometri, smarte enheter, programmering og mikrokontroller. Derawi jobber i skjæringsfeltet mellom informasjonssikkerhet, bioinformatikk og elektronikk, som for eksempel e-helse og trådløse EKG-sensorer.

Derawi er utdannet sivilingeniør i informasjonsteknologi fra Danmarks Tekniske Universitet (DTU) i 2009. Han tok dobbelt opp med fag og ble ferdig med en Master in Computer Science da han var 22 år gammel. Videre fullførte han en doktorgrad i informasjonssikkerhet som 25-åring ved (DTU). Hans forskning er å spesialisere seg på gjenkjennelse av eierens ganglag og fingeravtrykk på mobiltelefonen. For at teknologien skal virke, må mobiltelefonen først lære eierens ganglag å kjenne. Det gjør man ved å spasere fram og tilbake på en strekning på 20–30 meter med mobiltelefonen i forskjellige posisjoner, for eksempel i bukselommen, i hånden og i jakken. Akselerometeret fanger opp mønsteret i bevegelsene og danner en profil av eieren.

## Referanser

## Eksterne lenker

* <u>Publikasjoner</u>
*
Indre Viksfjord naturreservat

**Indre Viksfjord naturreservat** er et naturreservat i Larvik, opprettet i 1981. Det har et svært rikt og mangeartet fugleliv, spesielt i trekktidene om våren og høsten.
Naturreservatet har stor verdi som beite- og hvileområde, særlig for ender og vadefugler under vår- og høsttrekkene.
Overvintrende vannfugler holder til i fjorden inntil isen legger seg.

Området tiltrekker seg både store antall og et stort mangfold av fugler. Uvanlige arter som alaskasnipe, avosett,
silkehegre, egretthegre og hvitvingesvartterne har gjestet området. 
En langnebbekkasinsnipe, som var på besøk i 2000, hekker normalt på tundraen øst i Sibir og i Nord-Amerika, og er bare sett noen få ganger i Norge.

De siste årene har grønnalger lagt seg som store tepper over de grunne sjøområdene i Indre Viksfjord. 
Grønnalgene er en trussel mot det verdifulle ålegresset som vokser i fjorden. Indre Viksfjord Vel har fått penger til å fjerne grønnalgene.
Prosjektet er det første i sitt slag i landet, og skjer i samarbeid med Havforskningsinstituttet.

Formålet med fredningen er å bevare et viktig våtmarksområde, samt verne om fugleliv, vegetasjon og annet dyreliv som naturlig er knyttet til området.

## Referanser


## Eksterne lenker
* Indre Viksfjord naturreservat  Boken Natur i Vestfold
Dharmasvamin

**Dharmasvamin** (*Chag Lo-tsa-ba Chos-rje-dpal*, født 1197, død 1264) var en tibetansk buddhistmunk og pilegrim som reiste til India mellom 1234 og 1236. Hans biografi av Upasaka Chos-dar sørger for en øyevitneskildring av hendelsene i hans tid.

## Referanser
Wii mini

**Wii mini** er en spillkonsoll utgitt av Nintendo i 2012. Modellen er basert på konsollen Wii, men er mindre i størrelse og kan ikke kobles til internett. Wii mini ble ikke solgt i Japan, New Zealand og Australia.

## Referanser


## Eksterne lenker
*
Jenny Stene

**Jenny Østre Stene** (født 1998) er en norsk rifleskytter tilknyttet Norges Skytterforbund og Det frivillige Skyttervesen.

Hun er den eneste kvinnen som har vært i finalen for stangskyting på landsskytterstevnet hvor hun har vært i finalen over 6 ganger, og tok andreplass i 2016.

Under Sommer-OL 2020 i Tokyo som ble arrangert i 2021, ble hun nummer 12 i 10 meter luftrifle og nummer 19 i 10 meter luftrifle.

Var også i OL 2024 i Paris.

## Medaljer i norske mesterskap

## Referanser


## Eksterne lenker
*
Astrid Hårstad

**Astrid Hårstad** (født 1. desember 1984) er en norsk politiker (V) som var politisk rådgiver i Klima- og miljødepartementet for Ola Elvestuen i 2018-2019 og leder i Norges Venstrekvinnelag 2019–2021. 

## Bakgrunn og utdannelse
Hårstad er oppvokst på Biri i Gjøvik kommune. Hun er utdannet jurist ved Universitetet i Bergen,og har en fagutdannelse som prosjektleder for teater og scene ved Nordisk institutt for scene og studio (NISS).

Fra 2019 jobber hun som næringspolitisk rådgiver for Bergen Næringsråd

## Politisk karriere
Hårstad ble i 2018 valgt som nestleder i Norges Venstrekvinnelag, og var nestleder i Bergen Venstre i perioden 2014 - 2018. Hårstad har vært ansatt i Venstres stortingsgruppe under lokalvalget i 2017, og vært sommervikar som rådgiver for Venstres Stortingsgruppe i perioden 2014–2017.  

I 2012-2014 var Hårstad sentralstyremedlem i Norges Liberale Studenterforbund (NLSF), og hun satt som sentralstyremedlem i Norges Unge Venstre 2006–2007. 

## Referanser
Daniel Danielsen Trosner

**Daniel Danielsen Trosner** (født 1685, død før 1734) var en norsk sjømann som tjenestegjorde i den dansk-norske flåten. Fra denne tjenestetiden skrev han en enestående og rikt illustrert dagbok for årene 1710-1714 (*[[Matros Trosners dagbok]]*). Daniel Trosner var fra gården Trosnavåg i Bokn sørøst for Haugesund.

## Referanser
San Miniato

:*Se [[San Miniato al Monte]] for den kjente kirken i [[Firenze]]
*'San Miniato*' er en mindre by og kommune i [[Pisa (provins)|provinsen Pisa]] i [[Toscana]] i [[Italia]]. Her bor omkring 30 000 innbyggere som kaller seg "samminiatesi".

Den ligger langs pilegrimsruten [[Via Francigena]], i krysset mellom veiene [[Pisa]]–[[Firenze]] og [[Lucca]]–[[Siena]].  Stedet nevnes først om et [[kapell]] bygd av [[langobardene]] rundt år 800 til ære for helgenen *San Miniato''. Utover middelalderen tilkom de tårn og bymurer som en finner i dag.

## Referanser


## Eksterne lenker
*
NM i mangekamp 1956

**NM i mangekamp 1956** var en del av NM i friidrett 1956.

Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Bergen 24. juni.
Mesterskapet i femkamp for kvinner og tikamp ble arrangert på Hønefoss 22.-23. september.

## Menn
### Femkamp

### Tikamp

## Kvinner
### Trekamp

### Femkamp

Kun 2 deltagere.

## Referanser


## Kilder
* NM 10-kamp 
* NM 5-kamp menn 
* NM 5-kamp kvinner 
* NM 3-kamp kvinner
Anton Sjvets

**Anton Olegovitsj Sjvets** (født 26. april 1993, russisk: ) er en ukrainskfødt russisk fotballspiller som spiller for den russiske klubben FK Akhmad Groznyj.

## Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.

## Referanser


## Eksterne lenker
*
Matros Trosners dagbok

**Matros Trosners dagbok** er en dagbok skrevet av Daniel Danielsen Trosner, en norsk sjømann som tjenestegjorde som matros i den dansk-norske flåten. Flåten deltok i den store nordiske krig. Fra denne tjenesten skrev Trosner en dagbok i årene 1710-1714. Den originale dagboken består av to bind. Det er bevart ca 745 sider og det antas at ca 120 sider har gått tapt. Originalsidene har dansk tekst med gotisk håndskrift. I margen er den en rekke med tegninger. Nærmere 4000 tegninger er bevart og disse er til dels fargelagt.

Teksten og tegningene er unike, ikke bare for maritimt interesserte, men også for dem som er interessert i kulturelle og samfunnsmessige forhold. Tegningene gir et innblikk i sjøkrigen og livet ombord, fartøyenes utseende, samt seil og flaggføring. De viser også hendelsene, samfunnet, menneske og stedene slik de så ut den gangen.

## Referanser
Mahipala

**Mahipala** (eller **Mahipala I**; regjeringstid 988-1038) var en konge av Pālariket som regjerte over det meste av det østlige India mellom det 8. og det 12. århundre. Han var sønn av og etterfølger av Vigrahapala II. Hans regjeringstid markerte en oppblomstring av Palariket og grensene ekspanderte så langt som til Varanasi. Hans styre ble likevel hemmet av den nordlige ekspedisjonen til Chola-kongen, Rajendra I.

Mahipala ble etterfulgt av sønnen Nayapala.

## Referanser
Aleksandr Selikhov

**Aleksandr Aleksandrovitsj Selikhov** (født 7. april 1994) er en russisk fotballspiller som spiller for den russiske klubben FK Spartak Moskva.

## Referanser


## Eksterne lenker
*
Corning (Iowa)

**Corning** er en by (*city*) i Adams County i den amerikanske delstaten Iowa. Den er administrativt sete for countyet. I 2010 hadde byen 1.635 innbyggere.

## Historie

De første hvite på stedet var en koloni av franske ikarianere, grunnlagt i 1854, bare litt nord for Corning. Fire år etter ble stedet inkorporert som selvstendig bosetting.

Første administrative sete for countyet var i Quincy, men den byen ble fraflyttet. I 1872 ble etter folkeavstemning setet flyttet til Corning.

## Referanser


## Eksterne lenker
*
Bihar Sharif

**Bihar Sharif** er hovedstaden i distriktet Nālanda i India og det femte største under-metropolitske område i den østlige delstaten of Bihar. Navnet er en kombinasjon av to ord:  *Bihar*, som er avledet av vihara, og *Sharif* fordi det er hvilested for Sufihelgenen Sheikh Sharfuddin Yahya Maneri. Byen er et sentrum for utdannelse og handel i det sørlige Bihar, og det økonomiske senter omkring jordbruk som er supplementert av turisme og hjemmeproduksjon.
Russiske personnavn

**Russiske navn** består typisk av tre offisielle deler: fornavnet (*имя*; *i'mja*), farsnavnet (*отчество*; *o'ttjestvo*) og etternavnet (*фамилия*; *fami'lija*). Farsnavet konstrueres ved at suffikset *-ovitdj* for menn eller *-ovna* for kvinner tilføyes respektive fars namn. Om farens navn slutter med mykt *-j* blir endelsene istedet *-evitsj* og *-evna*; og på slutten av kvinnelige etternavn tilføyes vanligvis *-a*/*aja*.

Dertil kommer det meget utbredte bruk av diminutiver, som *Natasja* for Natalija, *Petja* for Pjotr og *Dima* for Dmitrij.

## Eksempel
Eksempel på fullstendige russiske navn fra Fjodor Dostojevskijs *[[Forbrytelse og straff]]*: 

* Sofja Semjonovna Marmeladova (*Софья Семёновна Мармеладова*)
* Rodion Romanovitsj Raskolnikov (*Родион Романович Раскольников*)
Overgaden

**Overgaden oven Vandet** (like husnumre) og **Overgaden neden Vandet** (ulike husnumre) er to gater på Christianshavn ved København, beliggende på hver sin side av Christianshavns Kanal.

Gatene ble anlagt på Christian IVs tid, hvor byggherren på hollandsk vis, ville skape en overby og en nederby, således refererer *oven Vandet* til overbyen, den bydel som ligger lengst fra havnen.  Opprinnelig ble gaten kaldt *Ufergade* etter det tyske ordet for kyst.

Overgaden oven Vandet er preget av en rekke store og paléaktige praktbygninger. Her var ikke – som i Overgaden neden Vandet – pakkhus, men en blanding av handel, industri og boliger for f.eks. kunstnere. I nr. 6, Stanleys Gård, bodde billedhugger og professor ved kunstakademiet, Simon Carl Stanley. Andre karakteristiske bygninger er Heerings Gård i nr. 11, Bombebøssen – en stiftelse for gamle sjøfolk – i nr. 48 samt Søkvæsthuset i nr. 58–64.

I nr. 17 ligger *Overgaden. Institut for Samtidskunst*.

## Referanser
Nikulás Bergsson

**Nikulás Bergsson** (–1159) var en islandsk abbed som var interessert i geografi og astronomi og skrev dikt og lærebøker.

Han ble den første abbed i benediktinerordenens kloster Munkaþverá som ble grunnlagt 1155 i Eyjafjörður på nord-Island.

Som skald stod han for "Litla-Jónssaga" om apostelen Johannes.

I reiseskildringen "Leiðarvísir og borgarskipan" beskriver han en reise han  gjorde omkring år 1152 fra Island til det forjettede land Jerusalem via blant annet Norge og Roma, delvis langs pilegrimsruten Via Francigena.

Samtidig hadde pave Hadrian IV reist motsatt rute, fra Roma til  Norge og grunnlagt Hamar bispedømme, så de døde samme året, i 1159.

Byer som er nevnt i hans reiseskildring Leiðarvísir:

### [[Danmark]]
* Aalborg;
* Viborg;
* Hedeby.

### [[Tyskland]]
* Itzehoe;
* Stade;
* Første variasjon
** Verden;
** Nienburg;
** Minden;
** Paderborn;
** Horhausen;
** Kiliandr (?); 
* Andre variasjon
** Harsefeld;
** Walsrode;
** Hanover;
** Hildesheim;
** Bad Gandersheim;
** Fritzlar;
** Lich;
* Tredje variasjon
** Utrecht;
** Cologne;
* Mainz;
* Worms;
* Speyer;

### [[Frankrike]]
* Seltz;
* Strasbourg;

### [[Sveits]]
* Basel;
* Solothurn;
* Avenches;
* Vevey;
* Saint-Maurice;
* Bourg-Saint-Pierre;

### [[Italia]]
* Store Sankt Bernhardpasset;
* Etroubles;
* Aosta;
* Pont-Saint-Martin.
* Ivrea;
* Vercelli;
* Pavia;
* Piacenza;
* Fidenza;
* Borgo Val di Taro;
* Crucis markaðr (?);
* Frackaskáli (?);
* Pontremoli;
* Mariogilldi (?);
* Santo Stefano di Magra;
* Marioborg (?);
* Luni;
* Kjóformunt (?)
* Lucca;
* Altopascio;
* Ponte a Cappiano;
* Sanctinusborg (Borgo San Genesio);
* Martinusborg (Borgo Marturi, i dag  Poggibonsi);
* Semunt (Monte Maggio, sør for Monteriggioni);
* Siena;
* San Quirico d'Orcia;
* Acquapendente;
* Bolsena;
* Montefiascone;
* Viterbo;
* Sútarinn micli (?) (store Sutri);
* Sútarinn litli (?) (lille Sutri);
* Monte Mario;
* Rome;
* Første variasjon
** Tusculum;
** Ferentino;
** Ceprano;
** Aquino;
** Monte Cassino;
* Andre variasjon
** Albano;
** Terracina;
** Fondi;
** Gaeta;
* Capua;
* Benevento;
* Siponto;
* Barletta;
* Trani;
* Bisceglie;
* Molfetta;
* Giovinazzo;
* Bari;
* Monopoli;
* Brindisi;

## Referanser


## Litteratur
*Luana Giampiccolo, *[https://skemman.is/bitstream/1946/14573/1/Lei%C3%B0arv%C3%ADsir.pdf Leiðarvísir, an Old Norse itinerarium: a proposal for a new partial translation and some notes about the place-names]*, last accessed April 22, 2018
*Nikolás Bergsson, *[http://urn.nb.no/URN:NBN:no-nb_digibok_2011080406139 Leiðarvísir, Til Romaborg og Jorsal. En reiseguide frå 1100-taet]*, Nidaros domkirkes restaureringsarbeiders forlag, 2003. Oversatt av Jan Ragnar Hagland
* Hans Jacob Orning, *En reise til Roma : i sporene til pilegrimen Nikolas Bergsson 1152*, Dreyers forlag, 2024, ISBN 9788282657167
Morpheus-kvartalet

**Morpheus-kvartalet** (svensk: *Kvarteret Morpheus*) er et kvartal i Gamla stan i Stockholm. Kvartalet er omgitt av Kåkbrinken i nord, Prästgatan i øst, Västerlånggatan i vest og Tyska brinken i sør.  Kvartalet består av åtte eiendommer: Morpheus 1–2, Morpheus 4 og Morpheus 6–10.

## Navnet

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Morfevs» var i den greske mytologien en bevinget søvngud og drømmenes gud.

## Kvartalet
Det langsmale kvartalet ligger parallelt og vest for Atlas-kvartalet. Morpheus har sin fortsettelse i nord med Iris-kvartalet og i sør med Latona-kvartalet. Alle tre markerer hvor den eldste, vestlige bymuren lå. Bymuren strakte seg trolig langs Prästgatans vestside.

Bygningen i Morpheus 2 (Västerlånggatan 45) består av to sammenbygde hus med en stor kjeller fra middelalderen. I den søndre delen av huset åpnet vinhandleren Mårten Hartman i 1643 *Källaren Rostock.* Stedet ble besunget av Carl Michael Bellman i Fredmans epistel nr 45 og det var her Mollberg fikk juling for å ha blandet seg inn i Polens anliggender: *«Tjänare, Mollberg! Hur är det fatt? Var är din harpa? Var är din hatt? […] Till Rostock, min far, min harpa jag bar…»*

I samme hus fantes fra 1877 *Carl Malmbergs gamla handskfabrik*, som var kongelig hoffleverandør. Produksjonen skjedde i øvre etasje mens salget foregikk i første etasje. Rundt århundreskiftet 1900 hadde Malmberg filialer på Drottninggatan, Sturegatan og på Södermalmstorg. Alle er borte i dag.

I naboeiendommen, Morpheus 4 (Västerlånggatan 47) finnes fra 1867 *Gustaf Mellbin* sytilbehør og damundertøy. Butikken er en av Sveriges eldste og mest tradisjonsrike undertøysbutikker.

Til Morpheus 6 (Västerlånggatan 49 / Prästgatan 46) flyttet i 1948 en filial av Stockholms stads sparbank. Eiendommen ble også kalt "Sparbankshuset", og lokalene ble tegnet av arkitekt Ivar Tengbom. Inngangen var fra Västerlånggatan 49. I førstetasje lå det lille ekspedisjonslokalet med to kasser og i kjelleretasjen fantes hvelvet. I annen etasje lå arkivet. Bankaktiviteten eksisterte under navnet Föreningssparbanken fram til 1999. I 2015 lå *Old Street Café* i bankens gamle lokaler. I fasaden på Prästgatan 46 finnes rester av bymuren bevart.

I Morpheus 8 (Västerlånggatan 53) etablerte den franskfødte Emil Guiron i 1870 en kåpebutikk som ble ført videre av hans enke under navnet *Emil Guirons Enka.* I 2015 stengte den da eldste kåpeforretningen i Stockholm.

## Kilder
*  
*  Gustaf Mellbin, historik 
* Dagens Nyheter: Stans äldsta kappaffär stänger efter 145 år, publisert 2015-03-02.
* Byggesøknadstegninger, Morpheus 6 opprettet av Ivar Tengbom, 1. november 1948.

## Eksterne lenker
*
Rhomborhina hamai

***Rhomborhina hamai*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En nokså stor (opptil 32 millimeter), nokså bred, skinnende grønn gullbasse. Den har innslag av rødlig kobberfarge på "snuten" og ved pronotums bakkant. Hos denne slekten har ikke hannene noe fremspring i pannen, hodet er flatt og avlangt firkantet.

## Utbredelse
Arten lever i Japan (Ishigaki-jima).

## Systematisk plassering
Som for flere andre av gullbasse-slektene med navn som slutter på "-*rhina*" er det uklart om navnet bør staves med én (-"*rhina*") eller to (-"*rrhina*") r-er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Rhomborhina]]* Burmeister, 1842
******** ***Rhomborhina hamai*** Nomura, 1964

## Kilder
* Nomura, S. (1964) Some new Forms of the Scarabaeoidea from Loochoo Islands. *The Entomological Review of Japan* 16:50-60.

## Eksterne lenker
* 
* Bilde av arten
Bolsena

**Bolsena** er en by og kommune i provinsen Viterbo i Lazio i Italia, ved den store kratersjøen Bolsenasjøen om lag nitti kilometer nordvest for Roma med litt over  innbyggere i år 2000. Her finner en rester av  romernes by *Volsonii novi* som de anla her,  etter å i år 265 før Kristus ha ødelagt klippebyen *Volsonii* ikke langt unna, en av de tolv etruskiske byer.

## Referanser


## Eksterne lenker
*
Fredric Jameson

**Fredric Jameson** (1934–2024) var en amerikansk litteraturkritiker og marxist-politisk teoretiker. Han er kjent for sine analyser av samtidens kulturelle trender, og spesielt for sin analyse av postmodernisme og kapitalisme.

## Referanser
Furebergsfossen bru

**Furebergsfossen bru** er en 50 meter lang veibro fra 2020 som går over Furebergsfossen i Kvinnherad kommune i og den inngår i fylkesveg 500 langs Maurangerfjorden. Broen er plasstøpt betong. Anlegget omfatter også en del tørrmur. For unngå belastning av vannføring og steinsprang ble den lagt 4 meter lenger ut og 2 meter høyere enn den forrige broen på stedet. 

Den forrige broen på stedet var en 39 meter lang bjelkebro. Den gamle var smal og en flaskehals. Den gamle broen var utsatt for vannsprut og steinsprang fra fossen (beskrevet som en av de mest utsatte i Vestland fylke), og hadde tredekke. I 2017 ble broens tilstand beskrevet som alvorlig..  Ved stor vannføring forekom det at broen ble midlertidig stengt. Denne broen ble revet da ny bro var på plass i 2020. 

Den nye broen ble oppført i 2020 i regi av Vestland fylkeskommune. Den nye broen er satt opp på utsiden av den gamle og er 50 meter lang. Anlegget i 2020 omfatter også 300 meter veg og parkeringsplass for besøkende til fossen. Anlegget kostet 69 millioner kroner. Vannføring i fossen gjorde arbeidet til dels vanskelig og arbeidet ble tilpasset vannforholdene. Brofundamentene er forankret i fast fjell under sjønivå. 

## Se også
* Furebergstunnelen
* Svoldalstunnelen

## Referanser


## Kilder
* De Forsømte Broene(VG 2017)
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:60,filter:(~),farge:'0_0))/@10095,6695549,14/vegobjekt:272477625:58b02c:60)
* Planlegg ei kortare bru(Kvinnheringen 26. januar 2016)

## Eksterne lenker
* Furebergsfossen bru på Google Street View
*Video fra Vestland fylkeskommune, via YouTube
Statens pris for byggkvalitet

**Statens pris for byggkvalitet** er Kommunal- og moderniseringsdepartementets pris for fremragende byggkvalitet. Prisen ble første gang delt ut i 2018. Prisen er en videreføring av Statens byggeskikkpris (1983–2016). 

Statens pris for byggkvalitet er en hederspris som skal løfte fram nye forbildebygg som bidrar til å heve, fornye og utvikle byggkvalitet lokalt og nasjonalt. Kandidater til prisen skal ha fremragende byggkvaliteter og være et resultat av gode og innovative byggeprosesser. 

Byggkvalitet er kvaliteter som bygninger har i seg selv og i samspill med omgivelsene. Kvalitetene er knyttet til miljø, klima,  tilgjengelighet og byggeskikk. Samlet skal kvalitetene bidra til gode og bærekraftige bygg for brukerne og samfunnet. 

Statens pris for byggkvalitet har åpen forslagsrett. Alle kan foreslå kandidater til prisen, og det er mulig å foreslå egne bygg. Kandidatene til prisen bedømmes av en fagjury som er oppnevnt av Kommunal- og moderniseringsdepartementet. Juryen gir en skriftlig redegjørelse for valget av vinner. 

Det er Direktoratet for byggkvalitet som er sekretariat for prisen.

## Eksterne lenker
* Om Statens pris for byggkvalitet (Direktoratet for byggkvalitet)
* Statutter for Statens pris for byggkvalitet (Direktoratet for byggkvalitet)
* Juryen 2018-2021 for Statens pris for byggkvalitet  (Direktoratet for byggkvalitet)
Joachim Bøhler

**Joachim Bøhler** (født 19. juli 1980 i Oslo) er en norsk tidligere syklist som syklet for det norske kontinentallaget Maxbo–Bianchi og ble norgesmester i gateritt i 2007.

## Meritter

;2007
: Norgesmester gateritt

## Referanser


## Eksterne lenker
*
Sarpsborg (valgkrets)

**Sarpsborg** var en egen valgkrets som kjøpstad ved stortingsvalgene 1853–1918. 

Sarpsborg stemte med Smaalenenes amt ved valget til Eidsvollsforsamlingen og til de påfølgene stortingsvalgene. Byen fikk kjøpstadsrettigheter i 1838, og valgte deretter sammen med Fredrikstad 1841–1859. 

Valgene fram til 1903 foregikk i to omganger. Et valgting av alle stemmeberettigede valgte et antall valgmenn. Valgmennene valgte representant og vararepresentant i et valgmannsting. Disse var vanligvis selv valgmenn, og hadde ikke anledning til å stemme på seg selv.

(1)Arvesen døde 21. februar 1901, og møtte aldri på Stortinget.

I perioden 1906–1918 ble valgene praktisert som flertallsvalg

Fra 1921 til 1950 utgjorde Fredrikshald, Sarpsborg, Fredrikstad, Moss og Drøbak én valgkrets som valgte fire representanter sammen.

## Referanser
Stian Saugstad

**Stian Saugstad** (født 24. mars 1991 i Brumunddal) er en norsk tidligere syklist, som syklet for det norske kontinentallaget Team Ringeriks-Kraft.

Han tok NM-bronse på tempo i 2010, kun drøye minuttet bak norgesmesteren Edvald Boasson Hagen. Han har også to NM-medaljer i lagtempo, fra 2010 og 2011.

Saugstad deltok under VM i 2011, hvor han endte på en 39.-plass i temporittet, 3.40 bak U23-verdensmesteren Luke Durbridge. Året etter VM, bestemte han seg for å legge opp.

Hans yngre bror, Lars Saugstad (f. 1997), er profesjonell syklist for Uno-X Pro Cycling Team.

## Meritter

;2010
: NM-sølv, lagtempo
: NM-bronse, temporitt
;2011
: NM-bronse, lagtempo

## Referanser


## Se også
* Saugstad, for flere med etternavnet

## Eksterne lenker
*
Georg Vilhelm av Brandenburg

**Georg Vilhelm av Brandenburg** (født 13. november 1595 i Cölln an der Spree, død 1. desember 1640 i Königsberg) var av slekten Hohenzollern og var fra 1619 kurfyrste og markgreve av Brandenburg samt hertug av Preussen.
Hans regjeringstid utpeket seg med ineffektivt styre under trettiårskrigen. Han var far til Fredrik Vilhelm av Brandenburg, den store kurfyrsten.

## Referanser
Toke Talagi

**Toke Tufukia Talagi** (født 9. januar 1951 i Alofi, død 15. juli 2020 i Alofi) var en niuisk politiker som var Niues statsminister (førsteminister) fra 2008 til 2020. 

Niue har ikke noen politiske partier, og dermed var Talagi sett som partipolitisk uavhengig.

## Karriere
Talagi ble valgt inn i Niues forsamling (*Niue Fono Ekepule*) i 2002 og var blant annet visestatsminister, finansminister og utdanningsminister.

Ved forsamlingsvalget i Niue 2005 gjenvant han sin plass i Niues forsamling, men fikk like mange stemmer som en annen kandidat, og vant plassen etter loddtrekning. Han ble på nytt gjenvalgt i 2008 og ble valgt til landets førsteminister med 14 av 20 stemmer i Forsamlingen. Sittende førsteminister Young Vivian fikk de resterende seks stemmene. 

I 2008 ble han valgt til leder for Pacific Islands Forum, og i 2009 var han med og etablerte Polynesian Leaders Group. Han ble gjenvalgt som førsteminister i 2011, 2014 og 2017.

I 2020 tapte han kampen om gjenvalg. Han ble etterfulgt som statsminister av Dalton Tagelagi. 

## Utmerkelser
* 2017 – ridder av New Zealands fortjenstorden

## Referanser
Theodore Roosevelt Birthplace

**Theodore Roosevelt Birthplace** er en kopi bygd i 1919 av den amerikanske president Theodore Roosevelts opprinnelige fødehjem på *28 East 20th Street* på Manhattan i New York City i USA. Det opprinnelige huset ble revet i 1916.

## Eksterne lenker
*Theodore Roosevelt Birthplace
Rose Center for Earth and Space

**Rose Center for Earth and Space** er en del av American Museum of Natural History i New York City. Senterets fullstendige navn er *Frederick Phineas and Sandra Priest Rose Center for Earth and Space*. 

Hovedinngangen ligger på nordsiden av museet på 81th Street i nærheten av Central Park West på Manhattans Upper West Side. Senteret ble ferdig i 2000, og Neil deGrasse Tyson ble dets direktør. 

Museet omfatter det nye **Hayden Planetarium**, som ble åpnet første gang i 1935 og ble stengt i 1997.

## Referanser
New York Transit Museum

**New York Transit Museum** er et museum etablert i 1976 og som viser historien om New Yorks tunnelbane og New Yorks busser.

Museet ligger i den nedlagte tunnelbanestasjonen Court Street i Brooklyn. Det er et mindre anneks av museet i Grand Central Terminal på Manhattan. *Court Street station* var åpen for trafikk 1936-1946, men ble lagt med på grunn av for få passasjerer. Adressen er Schermerhorn Street & Boerum Place og nærmeste tunnelbanestasjon i drift er Borough Hall.

## Galleri

R12 irt subway car interior.jpg
R34 Interior.jpg
New York Transit Museum Court Street platform.jpg


## Eksterne lenker
* 
* Offisiell museumsnettside hos Metropolitan Transportation Authority
* Fotos på nycsubway.org
Basávžžejohka

**Basávžžejohka** (nordsamisk) er ei elv i Tana kommune i Finnmark. Den er ei sideelv til Julelva og har utspring sørvest på Jakobselvvidda. Elva renner i nordvestlig retning gjennom den skogkledte dalen Basávži og løper sammen med Julelva rundt tre kilometer før denne munner ut i Leirpollbotn i bygda Austertana. Basávžžejohka er 20,7 kilometer lang.

Julelvvassdraget ble i 1986 vernet mot videre kraftutbygging i Verneplan III for vassdrag.

## Referanser
American Museum of the Moving Image

**American Museum of the Moving Image** er et museum for film og fjernsyn i Astoria i Queens i New York City på det sted der Kaufman Astoria Studios lå tidligere. 

Museet ble åpnet i 1977 som *Astoria Motion Picture and Television Center*. Stiftelsen endret navn og museet ble gjenåpnet i 1988 som *American Museum of Moving Image*. Museet påbegynte en utvidelse i mars 2008, et bygg for cirka 67 millioner US dollar. Museet gjenåpnet i januar 2011.

## Referanser
Bremsnes (tidligere kommune)

**Bremsnes**  er en tidligere kommune som ble etablert 1. januar 1897 da Kvernes kommune ble delt i fire (Eide, Kornstad, Kvernes, Bremsnes). Bremsnes hadde ved opprettelsen 2&nbsp;917 innbyggere. Sjøveis forbindelse var grunnlaget for avgrensing av kommunen, og den omfattet områder på begge sider av Bremsnesfjorden, områder som i dag tilhører kommunene Averøy og Kristiansund.

8. juli 1903 ble en ubebodd del av Bremsnes i henhold til Kongelig resolusjon overført til Kvernes.

1. januar 1964 ble Bremsnes kommune oppdelt i forbindelse med kommunesammenslåinger, og opphørte som egen kommune. Største delen av kommunen med 3&nbsp;153 innbyggere ble slått sammen med Kvernes kommune og det meste av Kornstad til den nye Averøy kommune. Dale krets med 963 innbyggere ble slått sammen med Grip og Kristiansund kommuner til den nye Kristiansund kommune. Bolga, Valen og Dale kretser med 884 innbyggere ble slått sammen med det meste av Frei til den nye Frei kommune. Bremsnes hadde 5&nbsp;071 innbyggere på tidspunktet kommunen ble avviklet.

De nye kommunegrensene fra 1964 var basert på veiforbindelse internt i hver kommune.

## Referanser
Cereopseini

* se inndeling

**Cereopseini** (hønsegjess) er et tribus i underfamilien svaner og gjess i andefamilien. Gruppen består av to monotypiske slekter, med tilsammen tre taxa. De to artene er utbredt i henholdsvis Australia og Sør-Amerika.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess (5 tribus, 7 slekter, 26 arter)
**** Malacorhynchini (monotypisk)
**** Stictonettini (monotypisk)
**** Cereopseini (hønsegjess), (2 slekter, 2 arter)
***** *[[Cereopsis]]* (monotypisk)
****** *[[hønsegås|C. novaehollandiae]]*, hønsegås
***** *[[Coscoroba]]* (monotypisk)
****** *[[coscorobasvane|C. coscoroba]]*, coscorobasvane (monotypisk)
**** Cygnini, svaner (monotypisk, 6 arter)
**** Anserini, gjess (2 slekter, 16 arter)
*** Anatinae, ender

## Referanser




## Eksterne lenker
*
Astoria (Queens)

**Astoria** er et område i New York City i USA. Det ligger i nordvestre del av Queens langs East River.

Området var lenge dominert av folk av gresk herkomst, men ble senere sterkere preget av større befolkningsgrupper med bakgrunn i Midtøsten, Bangladesh, Latin-Amerika og Øst-Europa. Området er rikt på restauranter.

Opprinnelig het området **Hallet's Cove**, men fikk sitt nye navn etter den tyskfødte millionæren John Jacob Astor (grunnlegger av Astor-dynastiet som blant annet grunnla Waldorf Astoria) etter at han hadde foretatt store investeringer rundt om i New York. Han var USA rikeste mann, og han hadde sin sommerresidens et sted som hadde utsyn mot Hallet's Cove, og navnet nle gitt i håp om at han skulle investere også i - ''Astoria'.
## Referanser


## Eksterne lenker
* 
* Die Internetseite der Greater Astoria Historical Society 
* Informasjon om området
American Folk Art Museum

**The American Folk Art Museum**, tidligere *Museum of Early American Folk Arts*, ble grunnlagt i 1961. Museet åpnet på sin nåværende adresse på West 53rd Street i New York City i USA i desember 2001. 

## Bildegalleri

File:The Peaceable Kingdom, Edward Hicks (1790–1849).jpg|Edward Hicks, *Peaceable Kingdom*, 1829–31
File:Bird of Paradise Quilt Top, Artist unidentified.jpg|Ukjent kunstner: *Bird of Paradise Quilt Top*, 1858–63
File:Girl in Red Dress with Cat and Dog, Ammi Phillips (1788–1865).jpg|Ammi Phillips: *Girl in Red Dress with Cat and Dog*, 1830-35
File:Hudsonian Curlew Weathervane, Artist unidentified.jpg|Ukjent kunstner: *Hudsonian Curlew Weathervane*, 1874
File:Master Burnham, Samuel Addison Shute (1803–1836) and Ruth Whittier Shute (1803–1882).jpg|Samuel Addison Shute og Ruth Whittier Shute: *Master Burnham*, 1831-32
File:Gift Drawing The Tree of Light or Blazing Tree, Hannah Cohoon (1788–1864).jpg|Hannah Cohoon: *The Tree of Light or Blazing Tree*, 1845



## Eksterne lenker
*American Folk Art Museums nettsted
American Museum of Immigration

The **American Museum of Immigration** var et museum på Liberty Island i New York Harbor. Det ble åpnet den 26. september 1972 i en seremoni ledet av president Richard Nixon.

Museet stengte i 1991 ved åpningen av *[[Ellis Island|Ellis Island Immigration Museum]]* på Ellis Island like i nærheten.

## Referanser


## Litteratur
*
New York Harbor

**New York Harbour** er en del av New York og New Jerseys havn, som ligger ved Hudson Rivers munning, der den leder til New York Bay. Den er en av verdens største naturlige havner. Selv om United States Board on Geographic Names ikke benytter seg av begrepet, spiller *New York Harbor* en viktig rolle innen historie, politikk, økonomi og økologi.

## Referanser


## Eksterne lenker
*
Port of New York and New Jersey

**Port of New York and New Jersey** er et havneområde i storbyområdet New York–Newark i USA. Det ligger langs kystene av delstatene New York og New Jersey, og anses å være en av verdens største naturlige havner.

## Referanser
Miguel Díaz-Canel

**Miguel Mario Díaz-Canel Bermúdez** (født 1960) er en cubansk politiker som siden 19. april 2018 er Cubas president. Han ble den 19. presidenten på Cuba, etter at han fra 2013 til 2018 var første visepresident i Cubas statsråd og ministerråd. 19. april 2021 overtok han også stillingen som førstesekretær i det cubanske kommunistpartiet.

Han har vært medlem av politbyrået i Kommunistpartiet siden 2003, og han fungerte som minister for høyere utdannelse fra 2009 til 2012; han ble forfremmet til stillingen som visepresident i ministerrådet (visestatsminister) i 2012. Et år senere, 24. februar 2013, ble han valgt som første visepresident i statsrådet.

## Tidlig liv og utdanning
Díaz-Canel ble født den 20. april 1960 i Placetas i Villa Clara. Hans foreldre er Aída Bermúdez, en skolelærer, og Miguel Díaz-Canel, en fabrikkarbeider (eller ingeniør) i Santa Clara.

Han ble uteksaminert fra Universidad Central «Marta Abreu» de Las Villas i 1982 som elektronikkingeniør, hvorpå han sluttet seg til Cubas revolusjonsstyrker. Han var en tid livvakt for Raúl Castro. Da han var i 20-årene ble han utnevnt som Kommunistpartiets kontaktperson i Nicaragua, det eneste andre kommunistiske landet i regionen.

Fra april 1985 underviste han på sitt alma mater.

Før han fikk viktigere stillinger i sentralapparatet i Havana, var han Kommunistpartiets førstesekretær  i provinsen Villa Clara.

## Familie
Díaz-Canel har en sønn som er musiker i Argentina.

## Referanser


## Eksterne lenker
*
Den muslimske invasjonen av det indiske subkontinent

**Den muslimske invasjonen av det indiske subkontinent** fant hovedsakelig sted fra det 12. til det  16. århundre, selv om tidligere muslimske erobringer hadde gjort inntog i dagens Afghanistan og Pakistan under rajputkongedømmene i det 8. århundre. Med etableringen av Delhi-sultanatet, spredte islam seg over store deler av subkontinentet. I 1204 ledet Bakhtiyar Khalji den muslimske erobringen av Bengal, noe som markerte den østligste ekspansjon av islam på denne tiden.

Forut for Marathariket, som ble etterfulgt av Company rule of India av det britiske ostindiske kompani, var det muslimske mogulriket i stand til å annektere eller underlegge seg de fleste indiske konger. Det var likevel ikke istand til å erobre kongedømmene i de øvre regioner av Himalaya, slik som dagens Himachal Pradesh, Uttarakhand, Sikkim, Nepal og Bhutan, kongedømmene i det sørligste India, slik som Travancore og Tamil Nadu; eller kongedømmene i øst, slik som kongedømmet Ahom i Assam.
NM i mangekamp 1961

**NM i mangekamp 1961** var en del av NM i friidrett 1961.

Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Levanger 18. juni.
Mesterskapet i femkamp for kvinner og tikamp ble arrangert i Vikersund 8.-9. juli.

## Menn
### Femkamp

### Tikamp

## Kvinner
### Trekamp

### Femkamp

## Referanser


## Kilder
* NM 10-kamp 
* NM 5-kamp menn 
* NM 5-kamp kvinner 
* NM 3-kamp kvinner
Khalatsjene

**Khalatsjene** (persisk: خلج‌ها, «hold deg sulten») er et tyrkisk folk og en etnisk gruppe som befinner seg i det sentrale Iran. Deres språk kalles Khalatsj, og det utgjør en egen gruppe (arghu) innenfor tyrkiske språk. Dette språket er det eneste ikke-oghuziske tyrkiske språket i Iran. Det bor anslagsvis 24.000 khalatsjer i Iran (per 2020) hovedsaklig i Qom- og Markazi-provinsene. Språket antas å være en av de nærmeste slektninger av gammeltyrkisk. 
## Referanser
Hinduistisk nasjonalisme

**Hinduistisk nasjonalisme** er en fellesbetegnelse på sosial og politisk tenkning, som er basert på de innfødte åndelige og kulturelle tradisjoner på det indiske subkontinent. Enkelte har argumentert for å bruke ordet om *Hindū rāṣṭravāda* eller "Hinduistisk politsk identitet".
 
Hinduistisk nasjonalisme har i historisk henseende dannet en distinkt identitet i forhold til indisk politikk and provided a basis for questioning colonialism. De dannet uavhengighetsbevegelser mot Britisk India ved hjelp av væpnet kamp, coercive politics, og ikke-voldelige protester. Den påvirket også sosiale reformbevegelser og Indias økonomiske tenkning.

Hindutva ("Hinduness"), et begrep som ble popularisert av nasjonalisten Vinayak Damodar Savarkar i 1923, er den mest utbredte form for hinduistisk nasjonalisme. Det høyreorienterte regjerende partiet Bharatiya Janata Party (BJP) adopterte det som en offisiell ideologi i 1989. Hindutva støttes av den høyreorienterte frivillige organisasjonen Rashtriya Swayamsevak Sangh (RSS), som mange betraktes som BJP's moderorganisasjon, sammen med tilknyttede organisasjoner som Vishva Hindu Parishad.

## Referanser
Niues statsminister

**Niues statsminister** (førsteminister, engelsk *Premier*) er regjeringssjefen på stillehavsøya Niue. Niue ble i 1974 en assosiert stat fritt tilknyttet New Zealand. Denne stillingen har dermed eksistert siden 1974.

## Liste over statsministre i Niue (fra 1974)

## Kilder
* Wordstatesmen.org - ''Niue''
NM i mangekamp 1970

**NM i mangekamp 1970** var en del av NM i friidrett 1970, og ble arrangert som et eget mesterskap på Lillestrøm, 4. og 5. juli av Romerike Friidrettskrets.

Det ble konkurrert i tikamp for menn og femkamp for kvinner. 

## Menn
### Tikamp

## Kvinner
### Femkamp

## Referanser


## Kilder
* NM 10-kamp 
* NM 5-kamp
Story of the Nations Library

***The Story of the Nations Library*** var en britisk bokserie som ble startet av  Thomas Fisher Unwin i 1885. Den reflekterte hans synspunkter, som var liberale og internasjonalistiske; og også hans kones interesse i abolisjonisme og stemmerett. Serien ble utgitt i  USA av G. P. Putnam, men ikke i en identisk form.

## Referanser
Øystein Røe Larsen

**Øystein Røe Larsen** (født 1983) er en norsk journalist og programleder som primært har drevet med radio. Han har vært ansatt i P4 siden 2012. 

Larsen er oppvokst i Oppegård og har studert journalistikk ved Mediehøgskolen Gimlekollen. 

Som ung arbeidet han som journalist i flere lokale mediehus, blant annet TV Follo. Fra 2005 jobbet han som journalist ved NRKs distriktskontorer i Oslo, Stavanger, Fredrikstad, Lillehammer og Porsgrunn. Fra 2007 til 2009 var han nyhetsanker i TV Drammen og radioprogramleder i Kanal1 Drammen. Fra 2010 til 2012 arbeidet han i NRK P3. Her var han programleder for *P3helg*, *[[VG-lista Topp 20]]* og *[[VG-lista Topp 40]]*, samt DJ hos NRK mP3.

I 2012 begynte han i P4. Her har han vært programleder i *[[P4s radiofrokost]]* (2015–2022, 2024–), *Endelig Helg, LarsenLIVE* (2014–2015, 2022–2023) og fra 2023 i *Midt i Trafikken*. I 2024 gikk Larsen tilbake til *P4s radiofrokost*.

Larsen vant Prix Radio for årets programleder i 2016 og 2017 sammen med Bjørn Faarlund og Silje Stang.

I 2025 ga han ut to låter sammen med programlederkollegene Bjørn Faarlund og Eirin Skarstein under artistnavnet P4Ever produsert av Christian Ingebrigtsen og skrevet av Jon Niklas Rønning.

## Referanser
Victor Sotberg

**Victor Sotberg** (født 1991) er en norsk programleder og youtuber. Han var i 2022 en av tre programledere i NRK programmet ''Alle mot 1''.

I 2021 var Sotberg deltaker i *[[Maskorama]]* som «Dragen», hvor han kom på en andreplass bak «Snømonsteret» som var Didrik Solli-Tangen.

Hans kanal på YouTube, *Victor Sotberg* (tidligere kjent under navnet «Weird Norwegian»), hadde over  abonnenter og  visninger per april 2022.

Sotberg var programleder i NRK FlippKlipp 2018–2022 og var i starten programleder sammen med Henrik Hildre og Jonas Lihaug Fredriksen. Etter det var han programleder med Christoffer Robin Omdahl

I oktober 2022 startet han sammen med Chris Omdahl og Robin Hofset YouTube-kanalen TV 2 Bleep. I 2023 var han programleder i realityprogrammet *Dusørjegerne – jakten på gullkofferten* på TV 2.

## Forfatterskap
Høsten 2020 utga Sotberg boka *Bare Victor*, skrevet i samarbeid med forfatteren Erik Eikehaug og illustrert av tegneserietegneren . *Bare Victor* ble i 2020 den mest solgte barne-/ungdomsboka i Norge ifølge Bokhandlerforeningens bestselgerliste.Boken var basert på Victor sin barndom hvor han ble mobba.

## Andre medieopptredener
* Høsten 2019 var Sotberg med i 15. sesong av *[[Skal vi danse (TV-program)|Skal vi danse]]*, der han og dansepartneren endte på tredjeplass. 
* Vinteren og våren 2020 deltok Sotberg i noen av episodene i sesong tre av TV-programmet *[[Alle mot 1]]* på NRK1.
* Han sang BlimE!-låta 2020, «Ser deg», som er skrevet av Magnus Bertelsen. Sangen ble fremført på MGPjr 2020, der han også var programleder sammen med Selma Ibrahim Karlsen.
* Sotberg ble valgt til Årets trønder 2020 av Adresseavisens lesere og NRK Trøndelags lyttere.
* I 2020 mottok han også Dialektprisen, som deles ut hver høst av Norsk Målungdom for å synliggjøre dialektbruk i media.
* Sotberg kom på 2. plass i sesong 12 av ''71° nord – Norges tøffeste kjendis'', som ble vist på TV våren 2021. 
* Høsten 2021 kom han på andreplass i andre sesong av ''Maskorama''.
*Høsten 2022 var Sotberg med på Skal vi danse: All Stars, hvor han endte på 9. plass.
*Våren 2023 var Sotberg aktuell i sesong 2 av serien Forræder, hvor han i første episode ble tildelt rollen som forræder. Sotberg ble forvist i siste episode.

## Referanser


## Eksterne lenker
*
Travellers’ Club

**Trampelaget** eller **Travellers' Club** (stiftet 23. januar 1928.) er en norsk forening for menn som har vært mye ute på reise. Medlemmene møtes én gang i uken til foredrag og samtaler.

## United Tramps of Norway

Den 12. november 1925 ble United Tramps of Norway stiftet i Ingeniørenes Hus. Laget ble stiftet av Georg Brochman og Erling Winsnes sammen med Finn Bø. Betingelse for medlemskap var strenge. Kandidaten måtte være hvit mann, ha tilbragt minst tre år utenfor Norden uten økonomisk støtte hjemmefra. Utenlandsoppholdet skulle ikke være i forbindelse med arbeid. Andre krav var eksamen artium og innvotering. Laget ble ikke noen videre suksess, men spiren til Travellers' Club Oslo ble født her.

## Travellers' Club

Etter initiativ av Finn Duchesne de Vauvert ble det i januar 1928 invitert til et nytt møte i Humlegaarden i Oslo. Invitasjonen gikk til menn som var kjent for å ha ferdes ute i verden og høstet erfaringer under sine vandringer. Det var også meningen at laget skulle utgi en årbok med medlemmenes seneste eventyr. På møtet innfant det seg ca. 40 menn av alle samfunnslag og aldre. Tramplaget ble konstituert og det ble oppnevnt en fem manns komité til å planlegge lagets fremtidige virksomhet. Komiteen fikk navnet «de fem kara» og bestod av en representant for hver verdensdel. 

Kvalifikasjonene fra United Tramps of Norway vedvarte, men i dag er det lettet en hel del på kravene til medlemskap. Nå holder det å være mann og ha reist en del rundt i verden. Man trenger ikke lenger bli anbefalt og det holder å sende en søknad som behandles i foreningens styre. I 1998 var foreningen med på å starte en tilsvarende for kvinner - Women Travellers' Club i Oslo. Tilsvarende foreninger finnes i andre nordiske byer, men er uavhengige av hverandre. Klubben utgir medlemsbladet Tramp.

I 1952 kjøpte trampbrødrene Josefines gate 26 til Travellers' Club, og prisen var omkring 100&nbsp;000 kroner. Klubben har sin egen intendant som sørger for forpleiningen og har en av Norges største private etnografiske samlinger.

**Klubblokaler gjennom tidene**

## Referanser